Escape from Sobibor

***Escape from Sobibor*** (títol orichinal en anglés, en aragonés ***Escape de Sobibor***, enguerada en Aragón con iste zaguer títol) ye una cinta (un telefilm) de cine de drama historico belico coproducida por o cine britanico y lo cine yugoslavo estrenada l'anyo 1987, dirichida por Jack Gold seguntes un guión adaptau por Reginald Rose (basau en l'asayo *Escape from Sobibor* de Thomas Blatt, publicau en 1983, y en os relatos de dos supervivients de Sobibor, Richard Rashke y Stanislaw Szmajzner), con una banda sonora orichinal de Georges Delerue, una dirección de fotografía d'Ernest Vincze y una producción cinematografica de Dennis E. Doty y Howard P. Alston ta las productoras Zenith Entertainment y Rule Starger. Conta con un elenco d'actors d'o cual en fan parte, entre d'atros, Alan Arkin, Joanna Pacuła, Rutger Hauer, Hartmut Becker, Jack Shepherd, Emil Wolk, Simon Gregor, Linal Haft, Jason Norman, Robert Gwilym, Eli Nathenson, Kurt Raab, Eric Caspar, Hugo Bower, Klaus Grünberg, Wolfgang Bathke, Henning Gissel, Henry Stolow, Ullrich Haupt, Patti Love, Judith Sharp, Ellis van Maarseveen, David Miller, Jack Chissick, Ned Vukovic, Sara Sugarman, Peter Jonfield, Dijana Kržanić, Irfan Mensur, Zoran Stojiljković, Svetolik Nikačević, Miša Janketić, Dejan Čavić, Zlatan Fazlagić, Predrag Milinković y Svetislav Goncić.

A cinta conta las condicions de vida d'os deportaus chudieus deportaus mientres o Tercer Reich enta lo campo d'exterminio de Sobibor, situau en o lugar de Żłobek Duży en l'actual voivodato de Lublin, cuan feba parte d'o Gubierno Cheneral en a Polonia ocupada. Posteriorment, conta cómo con bellos internor que haban organizau a resistencia interior en o campo prencipioron a preparar un plan ta conseguir a fuyida d'o campo d'a mayor catidat posible de presoneros, en o que se conoix como la sublevación de Sobibor, l'episodio mas conoixiu de sublevacions de pesos en campos nazis (encara que tamién se producioron a lo menos en Auschwitz y Treblinka), escaicida lo 14 d'octubre de 1943. A cinta conta cómo con un chicot grupo de presoneros supervivients d'as mortaleras masivas de presos nomás plegar en o campo prencipia a elaborar un plan, dirichius por Leon Feldhendler. Planeyan atrayer un a un a los guardians alemans y ucraineses d'o campo a bel puesto zarrau y asasinar-los poquet a poquet, ta dimpués organizar una fuyida masiva d'o campo con l'asperanza de que una part d'os presoneros consigan plegar enta la selva de l'arredol y chunir-se a los partisanos. O plan prene mas consistencia cuan plegan enta lo campo un grupo de presoneros de l'Exercito Royo, tamién chudieus, lideraus por o tenient Sasha Pechersky, que deciden colaborar en o plan y que aportan as suyas conoixencias militars. Finalment, plega lo día fixau ta la execución d'o plan.

A cinta s'ambienta en 1943 en Żłobek Duży (voivodato de Lublin) en Polonia, y las suyas escenas se filmoron en Belgrado en Serbia.

*Escape from Sobibor* ha recibiu cuantos premios y nominacions, en destacando dos Premios Globos d'Oro (Millor Miniserie de Televisión u Telefilm y Millor Actor Segundario en Serie de Televisión, Miniserie u Telefilm) y una nominación a lo Premio Globo d'Oro a lo Millor Actor en Miniserie de Televisión u Telefilm en 1988 mientres a 45<sup>ena</sup> edición d'os premios.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Escape from Sobibor'' en Internet Movie Database.
*  ''Escape from Sobibor'' en TCM Movie Database.